પોલીસ વર્તુળોમાંથી મળતી માહિતી અનુસાર શહેરના ચિત્રા, આર્યકુળ સોસાયટીમાં રહેતાં બ્રિજરાજસિંહ ઉપેન્દ્રસિંહ ઝાલા (ઉ. વ. ર૦)એ અત્રેના નિલમબાગ પોલીસ સ્ટેશનમાં એવી ફરિયાદ નોંધાવી છે કે, સોશિયલ મીડિયામાં ફેસબુક એકાઉન્ટ બંધ કરવા બાબતે સમાધાન કરવા ફરિયાદીને ગઈકાલે મંગળવારે શાસ્ત્રીનગર, રાજધાની ટ્રાવેલ્સ ઓફિસ પાસે, માધવ કોમ્પ્લેક્સ પાસે બોલાવી ત્યાં હાજર વરતેજમાં રહેતાં મયુરસિંહ ગોહિલ તથા ભાવનગરના જયવીરસિંહ જાડેજા, નરેન્દ્રસિંહ જાડેજા, શક્તિસિંહ ગોહિલ સહિતનાએ ફરિયાદી બ્રિજરાજસિંહની સાથે ઝઘડો કરી, ગાળો આપી માથાના ભાગે છરીનો હાથો ફટકારી, મૂંઢમાર-ઢીંકાપાટુનો માર મારી ગંભીર ઈજા પહોંચાડી તમામ હુમલાખોર શખસો ફરાર થઈ ગયા હતા.